stanford-oval/wikipedia huggingface dataset:
אינם

| --- | --- |
סמל אינםסמל אינם

 מדינה:  רוסיה רוסיה
 רפובליקה:  אדיגיה אדיגיה
 שפה רשמית:  אדיגית, רוסית 
 תאריך ייסוד:  1890
 גובה:  24 מטרים
 אוכלוסייה:  ‏
  ‑ ביישוב:  28,021 (2023)
 קואורדינטות:  44°55′22″N 38°55′21″E﻿ / ﻿44.9229°N 38.9226°E﻿ / 44.9229; 38.9226
 אזור זמן:  UTC +3
 http://amoenem.ru
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאינם(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאינם(למפת אדיגיה רגילה) מייקופ יבלונובסקי גיאגינסקאיה אדיגייסק מחוז קרסנודאר מחוז קרסנודאר  הים השחור אינם(למפת אדיגיה מוגדלת) מייקופ יבלונובסקי גיאגינסקאיה אדיגייסק מחוז קרסנודאר מחוז קרסנודאר  הים השחור אינם  he tabBackground:;tabBorder:#aaa;defaultTab:0;
 
אינם (ברוסית: Энем, באדיגית: Инэм) היא עיירה ברוסיה, ברפובליקת אדיגיה שבצפון הרי הקווקז.
העיירה נוסדה ב-1890. בשנות הששים של המאה ה-20 התחילה להתפתח מהר לאחר שבעיירה נפתחה תחנת רכבת שחיברה אותה עם קרסנודר וטואפסה. ב-17 בנובמבר 1967 העיירה קיבלה מעמד של מושבת עובדים.
באינם נולד הקוסמונאוט הסובייטי אנטולי ברזובוי.
אוכלוסייה

אוכלוסיית אינם לפי שנים:
| 0 | 1 | 2 |
| --- | --- | --- |
|  | שנה | מספר תושבים |
| 1 | 1970 | 6,755 |
| 2 | 1979 | 11,750 |
| 3 | 1989 | 17,843 |
| 4 | 2002 | 17,654 |
| 5 | 2009 | 18,175 |
| 6 | 2010 | 17,890 |
| 7 | 2012 | 18,161 |
| 8 | 2013 | 18,251 |
| 9 | 2014 | 18,392 |
| 10 | 2015 | 18,787 |
| 11 | 2016 | 19,091 |
ערים תאומות

ישראל כפר כמא, ישראל
אדווין קרדונה

אדווין אנדרס קרדונה בדויה (בספרדית Edwin Andrés Cardona Bedoya) הוא כדורגלן קולומביאני המשחק בתפקיד הקשר ההתקפי בקבוצת בוקה ג'וניורס מהליגה הארגנטינאית.
קריירת מועדונים > אתלטיקו נסיונל

גדל במחלקת הנוער של אתלטיקו נסיונל וסומן כבר מגיל צעיר כאחד השחקנים המבטיחים. הוקפץ לסגל של הקבוצה הבוגרת בגיל 16 על ידי המאמן לואיס פרננדו סוארס ובלט בכישרונו. למרות זאת, אופיו הבעייתי ומזגו החם סללו את דרכו מחוץ לקבוצה בינואר 2012 דווקא כאשר היה אמור להפוך לשחקנה המוביל. המאמן, סנטיאגו אסקובר, הציב אותו ברשימת ההעברות לאחר שטען שקרדונה לא מתאמץ מספיק בשביל הקבוצה. ב-59 משחקים כבש 11 שערים.
קריירת מועדונים > אינדפנדיינטה סנטה פה

קרדונה הושאל לאינדפנדיינטה סנטה פה בתקווה ששם יוכל לחזור לעצמו. למרות הבלחות מדי פעם, לא הצליח למצוא מקום של קבע בהרכב. כבש 9 שערים ב-43 משחקים במדי הקבוצה לפני שהושאל שוב, הפעם לג'וניור ברנקייה.
קריירת מועדונים > ג'וניור ברנקייה

בג'וניור קרדונה החל לחזור לעצמו והפגין יכולת טובה. הוא היה גם נקי מבעיות משמעת ובזכות אותה שנה טובה שחווה, התבקש לחזור לאתלטיקו נסיונל עקב בקשה מיוחדת של המאמן חואן קרלוס אוסוריו.
קריירת מועדונים > אתלטיקו נסיונל

בינואר 2014 חזר לקבוצת נעוריו והפעם עם כשחקן מוביל. קרדונה היה משחקניה החשובים של אתלטיקו נסיונל שרשמה טורניר מצוין בליגה המקומית שבה זכתה באליפות ולראשונה לקרדונה היה חלק משמעותי בה. הוא כבש 10 שערים ובישל 3 ב-32 משחקי ליגה. גם בזירה הבינלאומית הצליחה נסיונל כאשר הגיע לגמר הקופה סודאמריקנה אך הפסידה לריבר פלייט את התואר. בסך הכל סיים קרדונה את 2014 עם 18 שערים ו-6 בישולים ב-59 הופעות, אבל בעיקר עם שיפור ניכר במעמדו כשחקן מוביל. בעקבות יכולתו, החליטה מונטריי המקסיקנית לרכוש אותו.
קריירת מועדונים > מונטריי

ב-16 בדצמבר 2014 חתם בקבוצה ביחד עם בני ארצו אלכסנדר מחיה ויימי צ'ארה, שהצטרפו לעוד שני קולומביאנים שכבר היו חלק ממונטריי - סטפן מדינה ודורלן פאבון. קרדונה הפך לאחד השחקנים החשובים והאהובים בקבוצה מהר מאוד. ב-21 בפברואר כבש שער מול קרטרו דקה לאחר שנכנס כמחליף וב-7 במרץ כבש את השלושער הראשון שלו מול טולוקה. ב-2015 נבחר לקשר המצטיין של הליגה המקסיקנית. ולמרות זאת, בעיות המשמעת ואופיו החם הופיעו גם במקסיקו. תחילה עם מאמנו, אנטוניו מואמד, לא היה זה סוד שהשניים אינם מסתדרים. אחר כך גם מול ההנהלה, כאשר ביקשה להעבירו לקבוצת פאצ'וקה אך קרדונה סירב. בתגובה, שלחה אותו ההנהלה להתאמן עם קבוצת הנוער של המועדון. מבחינה מקצועית תרם קרדונה המון למונטריי, 41 שערים ב-102 משחקים ו-17 בישולים, אבל החיכוכים עם הצוות המקצועי הובילו אותו אל מחוצה לו.
קריירת מועדונים > בוקה ג'וניורס

ב-18 ביולי 2017 עבר בהשאלה לשנה לבוקה ג'וניורס עם אופציה לרכישה על סך 6 מיליון דולר. קרדונה הלהיב גם כאן את האוהדים כבר בהתחלה במשחקי קדם העונה, כאשר הצטיין וכבש מול נסיונל במשחק הכנה ואחר כך גם מול באנפילד וקולון. ב-5 בנובמבר כבש שער מרהיב בקלאסיקו מול ריבר פלייט, בו ניצחה בוקה 1–2. ב-17 במאי 2018 כבש בניצחון 0–5 על אליאנסה לימה ועזר לקבוצה להעפיל לשמינית גמר הקופה ליברטדורס.
קריירת מועדונים > פאצ'וקה

בתחילת 2019 עבר בהשאלה לשנה אחת ממונטריי לפאצ'וקה. הוביל את הקבוצה לפלייאוף כשהוא הופך לאחד משחקניה המרכזיים ומסיים את הסמסטר הראשון עם 6 שערים ו-11 בישולים.
נבחרת לאומית > נבחרות צעירות

קרדונה עבר את דרכו בנבחרות הצעירות של קולומביה, תחילה בנבחרת עד גיל 17, איתה שיחק בסודאמריקנו עד גיל 17 בשנת 2009 ואף סיים כמלך שערי הטורניר עם 7 שערים, כולל שלושה בניצחון 0–3 על אקוודור. לצערו של קרדונה, במונדיאליטו עד גיל 17 באותה שנה הוא לא הספיק לשחק מאחר שנפצע שבוע לפני תחילת הטורניר.
גם בנבחרת עד גיל 20 עבר קרדונה ושיחק שם לצד שחקנים כמו חאמס רודריגס ולואיס מוריאל. שיחק בשנת 2011 בטורניר הידידות היוקרתי בטולון שבצרפת ועזר לנבחרת לזכות, תוך כדי שהוא כובש ארבעה שערים ונבחר לתגלית הטורניר. הוא עתיד היה לשחק עם הנבחרת כמה חודשים מאוחר יותר במונדיאליטו עד גיל 20 אותו אירחה קולומביה, אבל סכסוך שלו עם המאמן אדוארדו לארה, הביא את קרדונה לפספס גם את טורניר גביע העולם הזה.
נבחרת לאומית > נבחרת בוגרת

הוא זומן לראשונה לנבחרת ב-3 באוקטובר 2014 על ידי המאמן חוסה נסטור פקרמן לקראת משחקי הידידות מול אל סלוודור וקנדה. את הבכורה ערך כעבור שבוע מול אל סלוודור. ב-30 במרץ 2015, כבש את שער הבכורה שלו במשחק ידידות מול כווית. נכלל ברשימה של פקרמן לסגל הנבחרת בטורניר הקופה אמריקה 2015.
את שער הבכורה הרשמי שלו הוא כבש ב-8 באוקטובר 2015, במשחק מול פרו בפתיחת מוקדמות מונדיאל 2018 בניצחון של קולומביה 0-2. הוא הוסיף עוד שני שערים מאוד חשובים במשחקי המוקדמות. תחילה מול בוליביה במשחק החוץ בלה פאס, שער שכבש בתוספת הזמן של סיום המשחק, היקנה ניצחון לנבחרתו 2–3. ב-6 באוקטובר 2016 הוא חזר על הפעולה ושער נוסף שלו בדקה האחרונה נתן לקולומביה ניצחון מול פרגוואי באסונסיון. קרדונה גם כבש בתיקו 2-2 במשחק הידידות מול ספרד ב-7 ביוני 2017. הוזמן על ידי המאמן פקרמן לסגל המורחב של הנבחרת לקראת מונדיאל 2018, אך לא שרד את הניפוי הסופי. ב-30 במאי 2019 נכלל על ידי המאמן קרלוס קיירוש בסגל הסופי לקופה אמריקה 2019.
תארים והישגים

אליפות אפרטורה עם אתלטיקו נסיונל (2011)
טורניר הנוער בטולון עם נבחרת קולומביה עד גיל 20 (2011)
אליפות אפרטורה עם אינדפנדיינטה סנטה פה (2012)
אליפות אפרטורה עם אתלטיקו נסיונל (2014)
אליפות עם בוקה ג'וניורס (2017/18)
נבחר לנבחרת הקופה סודאמריקנה (2014)
נבחר לתגלית הקופה סודאמריקנה (2014)
נבחר לשחקן הצעיר המצטיין של הקופה סודאמריקנה (2014)
נבחר לנבחרת השנה בדרום אמריקה (2014)
נבחר לקשר המצטיין בבליגה המקסיקנית (2015)
אוניית הוד מלכותו

אוניית הוד מלכותו/מלכותה (בראשי תיבות: אה"מ; באנגלית: His/Her Majesty's Ship‏ (HMS)) הוא תואר הניתן לאוניות חיל הים במונרכיות מסוימות, אם באופן רשמי או לא.
בריטניה

בצי המלכותי הבריטי תואר זה מתייחס למלך או מלכת בריטניה. בעבר המונח HMBS  His/Her Britanic Majesty's Ship (אוניית הוד מלכותו/מלכותה הבריטי/ת) גם היה בשימוש. אוניות אנגליות לפני הרסטורציה של 1660 לא נשאו את שם התואר אה"מ.
צוללות של הצי המלכותי נושאות את התחילית צה"מ (צוללת הוד מלכותו/ה; HM Submarine). באופן דומה, היאכטה המלכותית בריטניה, אשר הייתה מגויסת לצי המלכותי, נודע כיה"מ בריטניה. יתר האוניות נקראות אוניות הוד-מלכותו או הוד-מלכותה. התחילית אה"מ ניתנת גם לבסיסי חוף, כמו אה"מ "אקסלנט" ב-Whale Island שבהמפשייר.
הצי השוודי

בצי המלכותי השוודי התחילית מייצגת Hans/Hennes Majestäts Skepp.
גרמניה

'Seiner Majestät Schiff (בגרמנית: אוניית הוד מלכותו, ובקיצור SMS) הייתה התחילית של הספינות ששירתו בציים דוברי הגרמנית; הצי הפרוסי, הצי הגרמני הקיסרי והצי האוסטרו-הונגרי. הוא נוצר על ידי תרגום הקידומת הבריטית לגרמנית.
לפעמים זה גם קוצר ל-SM (עבור Seiner Majestät) כאשר ספינה הוזכרה לפי מעמד, כגון SM Kleiner Kreuzer Emden ("הסיירת הקלה של הוד מלכותו אמדן").
הערות שוליים

↑  USN Ship Naming
ערך זה הוא קצרמרבנושא צבא. אתם מוזמנים לתרום לוויקיפדיה ו.
אייד', מלך סקוטלנד

אֶיְד' מֵק קִינֶיְדָ'ה (בגאלית סקוטית: Áed mac Cináeda; נרצח ב-878) היה מלך סקוטלנד הרביעי. אייד' מלך שנה אחת, משך המלוכה הקצר ביותר מבין מלכי סקוטלנד, ולא השאיר אחריו חותם. הוא נרצח בשנת 878 על ידי יורשו, גיריק.
אייד' היה בנו של קנת הראשון. היו לו שני ילדים: קונסטנטין השני, שהפך למלך סקוטלנד בשנים 900–923, ודומנל. הוא אחרון המלכים שב"דברי ימי אירלנד" מכונה "rex Pictorum" (מלך הפיקטים).
אייגרס קלביטיס

אייגרס קלביטיס (Aigars Kalvītis; נולד ב-27 ביוני 1966) היה ראש ממשלת לטביה בשנים 2004–2007.
קלביטיס סיים את לימודיו באוניברסיטה החקלאית של לטביה בשנת 1992 עם תואר בכלכלה. משנה זו עד שנת 1998 עבד במשרת מנהל בעסקי החקלאות. קלביטיס היה אחד המממנים של מפלגת העם של לטביה. ב־1997 נבחר לחבר הפרלמנט הלטבי. לאחר מכן, ב־1999, נבחר לתפקיד שר החקלאות ושירת בתפקיד עד שנת 2000. ב־2000 מונה לתפקיד שר הכלכלה וכיהן בו עד שנת 2002. במהלך שנים אלו גם הפך ליו"ר מפלגתו ובשנת 2004 נבחר לתפקיד ראש ממשלת לטביה. הוא כיהן בתפקיד זה עד לשנת 2007 כאשר הוחלף על ידי איברס גודמניס.
בשנת 2009 הודיע על כך שהוא עוזב את הפוליטיקה.
לאחר פרישה מפוליטיקה הוא השתלב במגזר הפרטי. בשנת 2016 הוא נבחר ליושב ראש של "פדרציה הלטבית להוקי קרח".
אוניברסיטת המבורג

| --- | --- |


 אוניברסיטה ציבורית
 תקופת הפעילות:  1911–הווה (כ־113 שנים)
 סטודנטים
 :  43,636 (2019)
 מיקום
 מיקום:  המבורג, גרמניה
 מדינה:  גרמניה גרמניה
 קואורדינטות:  53°33′56″N 9°59′05″E﻿ / ﻿53.565651296878°N 9.984776342439°E﻿ / 53.565651296878; 9.984776342439
 אתר האוניברסיטה
  (למפת המבורג מוגדלת) אוניברסיטת המבורג(למפת המבורג רגילה) אוניברסיטת המבורג
 
אוניברסיטת המבורג (בגרמנית: Universität Hamburg) היא מוסד להשכלה גבוהה השוכנת בעיר המבורג שבגרמניה, היא הוקמה ב-1919 על ידי וילהלם שטרן.
רובע האוניברסיטה של המבורג מרכז בתוכו את ליבת החיים הסטודנטיאלים של המבורג - האוניברסיטה עצמה, מרכזי הבילויים של הסטודנטים- פאבים, מועדונים ומסעדות כמו גם מרכזי תרבות אומנות ותיאטרון ולכן אזור זה נחשב לאחד התוססים והשוקקים בחיים הצעירים של המבורג.
6 בוגרי אוניברסיטת המבורג זכו בפרס נובל. מספר הסטודנטים הממוצע בכל שנה הוא 38,000 מתוכם 3,800 סטודנטים שלומדים לתואר שני וכ-900 לתואר דוקטור. האוניברסיטה מציעה כ-120 מגמות שונות אשר מוצעות על ידי שש פקולטות.
האוניברסיטה חברה ב-U15 (אוניברסיטאות בגרמניה).
היסטוריה

המוסד פעל בין השנים 1613 עד 1893, אך זכה לרמת השתתפות נמוכה של סטודנטים ולכן נסגר. בשנת 1895 הוחלט להקים את האוניברסיטה מחדש בעזרת מימון של איש עסקים מקומי בשם אדמונד סימרס. 
בינואר 1919 פתחה העיר המבורג מחדש את שערי האוניברסיטה. ב-1933, בעקבות עליית הנאצים לשלטון, פוטרו מהאוניברסיטה הפרופסורים ממוצא יהודי.
הפקולטות הראשונות שהוקמו באוניברסיטה היו חוק (משפטים), מדע, רפואה, פילוסופיה ומדעי הטבע.
האוניברסיטה רכשה את מעמדה הבינלאומי בתקופת רפובליקת ויימאר.
האוניברסיטה גדלה מ-1,729 סטודנטים ב-1919; ל-12,600 סטודנטים בשנת 1960; ל-19,200 בשנת 1970; ל-43,636 ב-2019.
הפקולטות

בניינים באוניברסיטת המבורג
הפקולטה למשפטים
הפקולטה לכלכלה ומדעי החברה
הפקולטה לרפואה
הפקולטה לחינוך, פסיכולוגיה, ותנועת האדם
הפקולטה למדעי הרוח
הפקולטה למתמטיקה, מידענות, ומדעי הטבע
ZBH מרכז לביואינפורמטיקה
את הפקולטות מאיישים כמעט 850 פרופסורים העוסקים בהוראה ומחקר, כ-1800 אנשי סגל אקדמי, וכ-6650 אנשי סגל מנהלי.
הערות שוליים

↑  מתוך רשימת הפרופסורים היהודים שפוטרו בגרמניה, דואר היום, 3 באוקטובר 1933
| U15 (אוניברסיטאות בגרמניה) |
| --- | --- | --- |
|  | בון • ברלין • גטינגן • הומבולדט • היידלברג • המבורג • וירצבורג • טיבינגן • לייפציג • מיינץ • מינכן • מינסטר • פרייבורג • פרנקפורט • קלן |  |
| --- | --- |
בקרת זהויות :  NLI: 987007269379905171  BnF: cb12148012c (data)  GND: 35534-3  ISNI: 0000 0001 2287 2617  LCCN: n79127126  NKC: kn20010710029  SUDOC: 029966477  VIAF: 133411557   WorldCat (עם VIAF): 133411557
אוניברסיטת המדינה של באולינג גרין

| --- | --- |


 אוניברסיטה ציבורית
 על שם:  באולינג גרין 
 תקופת הפעילות:  1910–הווה (כ־114 שנים) 
 בעלי תפקידים
 נשיא:  רודני רוג'רס
 סגל:  2,180 (נכון ל־אוגוסט 2020) 
 סטודנטים
 :  18,142 (נכון ל־אוגוסט 2020) 
 מיקום
 מיקום:  220 McFall Ctr, Bowling Green, OH, 43403 
 מדינה:  ארצות הברית ארצות הברית
 קואורדינטות:  41°23′N 83°38′W﻿ / ﻿41.38°N 83.64°W﻿ / 41.38; -83.64
 www.bgsu.edu
 he
 
אוניברסיטת המדינה של באולינג גרין (באנגלית: Bowling Green State State University; מכונה גם בראשי תיבות BGSU) היא אוניברסיטת מחקר ציבורית בבאולינג גרין, אוהיו, ארצות הברית. הקמפוס האקדמי והמעונות משתרעים על שטח של כ-5,400 דונם. לאוניברסיטה מעבדות מחקר במדעי הטבע והחברה, חינוך, אמנויות, מנהל עסקים, בריאות, מדעי הרוח וטכנולוגיה.
בשנת 1910 קיבל המוסד אישור לעסוק בהכשרת מורים. האוניברסיטה התפתחה מבית ספר רגיל כפרי קטן לאוניברסיטת מחקר ציבורית. אוניברסיטת המדינה של באולינג גרין היא חלק מהמערכת האקדמית של אוהיו והיא בעלת דירוג R2 (אוניברסיטאות דוקטורט עם פעילות מחקרית גבוהה).
אוניברסיטת המדינה של באולינג גרין מציעה למעלה מ-200 תוכניות לתואר ראשון, וכן תארים לתואר שני ודוקטורט באמצעות שמונה מכללות אקדמיות. נכון ל-2018 מתגוררים במעונות הסטודנטים של האוניברסיטה כ-6,000 סטודנטים. נכון ל-2020 רשומים בה למעלה מ-20,000 סטודנטים.
לאוניברסיטה קמפוס נוסף בהורון, אוהיו, במרחק של כ-97 ק"מ מזרחית לקמפוס הראשי.
מכללות

באוניברסיטת המדינה של באולינג גרין 9 מכללות:
מכללה לאמנויות ומדעים
מכללה למנהל עסקים
מכללה לחינוך ופיתוח אנושי
מכללת פיירלנדס (Firelands)
מכללה לתואר שני
המכללה לבריאות ושירותי אנוש
מכללת למצוינות
המכללה לאמנויות מוזיקליות
המכללה לטכנולוגיה, אדריכלות והנדסה שימושית
סגל ומחקר

לאוניברסיטת המדינה של באולינג גרין יחס סטודנטים-סגל של 18:1. נכון ל-2020 לאוניברסיטה יש 2,180 חברי סגל אקדמי, כולל כ-800 חברי סגל אקדמי במשרה מלאה, 312 מורים מן החוץ ו-873 עובדי מחקר.
הערות שוליים

↑  R2 Research Institutions, www.brandeis.edu (באנגלית)
↑  Degrees When Due Case Study: Bowling Green State University, IHEP (באנגלית אמריקאית)
1 2  "BGSU at a Glance". Bowling Green State University. אורכב מ-המקור ב-2 במאי 2020. נבדק ב-1 במרץ 2018. {{cite web}}:  (עזרה)
↑  BGSU announces record, retention, highest enrollment in more than a decade, wtol.com, ‏2020-09-18 (באנגלית אמריקאית)
↑  Colleges, Bowling Green State University (באנגלית)
| --- | --- |
בקרת זהויות :  NLI: 987007258903705171  BnF: cb11986330q (data)  ISNI: 0000 0001 0661 0035  LCCN: n79088907  MusicBrainz: 5028ac2d-dfe0-404e-8d9c-03059ccb71c6  NKC: ko2002149018  SUDOC: 027924831  VIAF: 130969349   WorldCat (עם VIAF): 130969349 
קו הרקיע של הקמפוס הראשי – מבט מזרחה מבניין המנהלה
אבולושן (WWE)

| אבולושן>  הפוסטר הרשמי של האירוע בכיכובן של מגוון מתאבקות מהארגון.מידע |
| --- | --- | --- |
ארגון: WWE
מותג (ים): Raw סמאקדאון NXT
תאריך: 28 באוקטובר 2018
עיר: יוניונדייל, ניו יורק
אולם: נסאו וטרנס ממוריאל קולוסיאום
מספר צופים: 10,900
סיסמה פרסומית: אירוע השלם וצפה הראשון של הנשים בתולדות ה-WWE
שיר (י) הנושא: "Salute" בביצוע ליטל מיקס
ספונסר (ים): WWE 2K19 Kay Jewelers
סדרת אירועי שלם וצפה של ה-WWE
| סופר שואו-דאון | אבולושן | היהלום שבכתר |
אבולושן היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את ארבעת המותגים הבאים: ‏Raw‏, סמאקדאון‏, NXT ו-NXT UK ונערך ב-28 באוקטובר 2018, באולם נסאו וטרנס ממוריאל קולוסיאום שביוניונדייל, ניו יורק. אירוע זה היה אירוע השלם וצפה הראשון שכל הקרבות בו היו קרבות נשים.
כל אליפויות הנשים של הארגון היו על הכף באירוע זה. בנוסף, אירוע זה כלל את גמר טורניר הנשים לזכר מאי יאנג.
הפקה > רקע

ב-23 ביולי 2018, וינס מקמהן, סטפני מקמהן וטריפל H פתחו את התוכנית Raw עם הכרזה על קיומו של אירוע שלם וצפה שכולו סביב נשים. חברות היכל התהילה: עוד פורסם שליטה, טריש סטרטוס ובת' פיניקס צפויות לקחת חלק באירוע.
הפקה > עלילות

האירוע כלל קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-NXT.
ב-18 באוגוסט, קרב בין אלכסה בליס לבין טריש סטרטוס נקבע לאירוע. לאחר מכן, ב-3 בספטמבר, קרב בין ליטה לבין מיקי ג'יימס נקבע לאירוע אבולושן. קרב זה יהיה הקרב הראשון שלהן אחת נגד השנייה מאז שג'יימס זכתה באליפות הנשים מידיה של ליטה בקרב הפרישה של ליטה בסדרת ההישרדות 2006. ב-8 באוקטובר בתוכנית Raw, נודע שבליס וג'יימס תתחרינה בקרב זוגות נגד טריש וליטה. ב-26 באוקטובר, אלישיה פוקס החליפה את בליס בקרב.
באירוע NXT TakeOver: Brooklyn 4, שנערך ב-18 באוגוסט, קיירי סיין ניצחה את שיינה בייזלר והפכה לאלופת הנשים החדשה של NXT. ב-26 בספטמבר בפרק של התוכנית NXT, קרב חוזר בין השתיים על התואר נקבע לאירוע אבולושן.
באירוע סאמרסלאם, רונדה ראוזי ניצחה את אלכסה בליס וזכתה באליפות הנשים של Raw. לאחר הניצחון, התאומות בלה (ברי בלה וניקי בלה) שנכחו בשורה הראשונה בקהל, הגיעו וחגגו ביחד איתה את זכייתה. באירוע סופר שואו-דאון, נודע שראוזי תגן על האליפות באירוע אבולושן. באותו האירוע, ראוזי והתאומות בלה ניצחו את ה-Riott Squad (רובי ריוט, ליב מורגן ושרה לוגאן). יומיים לאחר מכן בתוכנית Raw, ראוזי והתאומות בלה ניצחו שוב את ה-Riott Squad. לאחר הקרב, התאומות בלה תקפו את ראוזי, מה שלמעשה גרם להן להפוך לדמויות הלא אהובות על הקהל. מאוחר יותר באותו הערב הוכרז שניקי בלה תהיה המועמדת לתואר של ראוזי.
באירוע סאמרסלאם, שארלוט פלייר ניצחה את בקי לינץ' וכרמלה בקרב משולש וזכתה באליפות הנשים של סמאקדאון. לאחר הקרב, לינץ' תקפה את פלייר והפכה לדמות הרעה בפעם הראשונה בקריירה שלה. במשך השבועות הבאים, לינץ' ופלייר התעמתו ותקפו אחת את השנייה. באירוע גיהנום בכלוב, לינץ' ניצחה את פלייר וזכתה באליפות. קרב חוזר נקבע בין השתיים לאירוע הסופר שואו-דאון, ובו פלייר ניצחה כתוצאה מפסילה לאחר שלינץ' תקפה אותה עם חגורת האליפות, מה שעדיין גרם ללינץ' לשמור על התואר. קרב חוזר ביניהן על התואר נקבע לתוכנית סמאקדאון שלושה ימים לאחר מכן, קרב זה נגמר בספירת חוץ כפולה, מה ששוב גרם ללינץ' לשמור על האליפות בהצלחה. הג'נרל מנג'ר של סמאקדאון, פייג' הודיעה שהשתיים תתחרינה פעם נוספת על אליפות הנשים של סמאקדאון, הפעם בקרב מי שעומדת אחרונה.
ב-15 באוקטובר בתוכנית Raw, נודע שקרב באטל רויאל ייערך ויקבע את המתאבקת אשר תקבל קרב עתידי על אליפות הנשים. קרב הבאטל רויאל יכלול משתתפות פעילות, אגדות וחברות היכל התהילה.
ב-22 באוקטובר, נודע שביילי, נטליה וסשה בנקס תתחרינה באירוע נגד שלישיית ה-Riott Squad (רובי ריוט, ליב מורגן ושרה לוגאן) .
ב-23 באוקטובר, נודע דרך האתר הרשמי של ה-WWE שצוות השידור אשר יסקר את המופע המקדים לאירוע יכלול פאנל נשי: בת' פיניקס, פייג' ורנה יאנג, בעוד שבאירוע עצמו מייקל קול יחליף את פייג'.
ב-24 באוקטובר (בתוכנית שהוקלטה ב-9 באוגוסט), נערכו חצאי הגמר של טורניר הנשים לזכר מאי יאנג ובו טוני סטורם גברה על מייקו סאטומורה ואיאו שיראי גברה על ריאה ריפלי. סטורם ושיראי תתחרינה בקרב שייערך ביניהן באירוע אבולושן ובו המנצחת תוכתר לזוכת טורניר הנשים לזכר מאי יאנג השני בתולדות הארגון.
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: רנה יאנג
צוות השידור באנגלית: בת' פיניקס
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: קלווין קני
כרוזים: ליליאן גרסיה
כרוזים: ג'וג'ו
כרוזים: קיילה ברקסטון
שופטים: ג'ייסון איירס
שופטים: שון בנט
שופטים: ג'סיקה קאר
שופטים: מייק קיודה
שופטים: אובריי אדוארדס
שופטים: דריק מור
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
פאנל לפני האירוע: רנה יאנג
פאנל לפני האירוע: פייג'
פאנל לפני האירוע: בת' פיניקס
פאנל לפני האירוע: כרמלה
פאנל לפני האירוע: מייקל קול
פאנל לפני האירוע: איב טורס
לפני שהאירוע שודר בשיטת ה"שלם וצפה", התקיים קרב חושך (קרב שאינו שודר בטלוויזיה), שבו ריאה ריפלי ניצחה את דקוטה קאי והגנה בהצלחה על אליפות הנשים של NXT UK.
אירוע > הקרב המרכזי

בקרב המרכזי, רונדה ראוזה הגנה על אליפות הנשים של Raw נגד ניקי בלה (שלוותה לקרב על ידי ברי בלה). ניקי שלטה ברוב הקרב. בזמן שראוזי הייתה מחוץ לזירה, ברי השליכה את ראוזי אל עמוד הזירה בעוד שדעתו של השופט הוסחה. ניקי ביצעה את מהלך ה-Rack Attack 2.0, אך לא הצליח להצמיד את ראוזי לספירת שלוש מלאה. מנגד, ראוזי ניסתה לבצע על ניקי את מהלך הסמואן דרופ, אך ברי הפריעה וגרמה לכך שראוזי הצליחה להרים על גבה את ניקי ומעליה את ברי. ראוזי ביצעה בהצלחה את הסמואן דרופ על שתיהן, אך לא הצליחה להצמיד את ניקי לספירת שלוש. הקרב הסתיים לאחר שראוזי ביצעה את נעילת הבריח על ידה של ניקי, שמצידה נכנעה. כתוצאה מכך, ראוזי ניצחה בקרב ושמרה בהצלחה על התואר.
תוצאות

| מס' | תוצאות | התניות | זמן |
| --- | --- | --- | --- |
| D1 | ריאה ריפלי (א) ניצחה את דקוטה קאי | קרב יחידים על אליפות הנשים של NXT UK | לא ידוע |
| 2 | טריש סטרטוס וליטה ניצחו את אלישיה פוקס ומיקי ג'יימס (עם אלכסה בליס) | קרב זוגות | 11:05 |
| 3 | ניה ג'קס ניצחה בקרב הבאטל רויאל נשים לאחר שהדיחה אחרונה את אמבר מון | קרב באטל רויאל של 20 משתתפות אשר קבע את הטוענת לכתר לאחת מאליפויות הנשים | 16:25 |
| 4 | טוני סטורם ניצחה את איאו שיראי | גמר טורניר הנשים לזכר מאי יאנג | 10:20 |
| 5 | ביילי, נטליה וסשה בנקס ניצחו את ה-Riott Squad (ליב מורגן, רובי ריוט ושרה לוגאן) | קרב שלושה נגד שלושה | 13:10 |
| 6 | שיינה בייזלר ניצחה את קיירי סיין (א) בהכנעה טכנית | קרב יחידים על אליפות הנשים של NXT | 12:10 |
| 7 | בקי לינץ' (א) ניצחה את שארלוט פלייר | קרב מי שעומדת אחרונה על אליפות הנשים של סמאקדאון | 28:40 |
| 8 | רונדה ראוזי (א) ניצחה את ניקי בלה (עם ברי בלה) בהכנעה | קרב יחידים על אליפות הנשים של Raw | 14:15 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
תוצאות > סדר הכניסות וההדחות של הבאטל רויאל נשים

| כניסה מספר | כניסה | מותג | הדחה מספר | הודח על ידי | זמן | מספר הדחות |
| --- | --- | --- | --- | --- | --- | --- |
| 1 | נעמי | סמאקדאון | 13 | טמינה | 09:35 | 0 |
| 2 | מישל מק'קול | עצמאית | 12 | אמבר מון | 09:10 | 1 |
| 3 | סוניה דוויל | סמאקדאון | 6 | מנדי רוז | 02:59 | 2 |
| 4 | אלנדרה בלייז | עצמאית | 7 | ניה ג'קס | 03:32 | 1 |
| 5 | כרמלה | סמאקדאון | 14 | אמבר מון | 10:28 | 1 |
| 6 | זלינה וגה | סמאקדאון | 18 | ניה ג'קס | 15:46 | 0 |
| 7 | קלי קלי | עצמאית | 4 | מנדי רוז וסוניה דוויל | 02:09 | 1 |
| 8 | טמינה | Raw | 17 | אמבר מון | 13:33 | 2 |
| 9 | אמבר מון | Raw | 19 | ניה ג'קס | 16:25 | 5 |
| 10 | לאנה | סמאקדאון | 9 | טמינה | 05:56 | 0 |
| 11 | מריה קנליס | Raw | 8 | ניה ג'קס | 04:24 | 1 |
| 12 | מנדי רוז | סמאקדאון | 10 | כרמלה | 07:46 | 3 |
| 13 | מולי הולי | עצמאית | 3 | סוניה דוויל | 01:35 | 1 |
| 14 | דנה ברוק | Raw | 11 | אמבר מון | 08:18 | 0 |
| 15 | ניה ג'קס | Raw | — | זוכה | 16:25 | 4 |
| 16 | אייבורי | עצמאית | 15 | אייבורי | 11:36 | 1 |
| 17 | אסקה | סמאקדאון | 16 | אמבר מון | 12:18 | 1 |
| 18 | טורי וילסון | עצמאית | 5 | מנדי רוז | 02:51 | 1 |
| 19 | פייטון רויס | סמאקדאון | 1 | אלנדרה בלייז, אייבורי, קלי קלי ומריה קנליס | 00:12 | 0 |
| 20 | בילי קיי | סמאקדאון | 2 | מישל מק'קול, מולי הולי וטורי וילסון | 00:12 | 0 |
(*) - אלישיה פוקס הייתה אמורה להתחרות בקרב הבאטל רויאל, אך הוסרה מהקרב לאחר שהחליפה את אלכסה בליס בקרב הזוגות שלה ביחד עם מיקי ג'יימס נגד ליטה וטריש סטרטוס.
הערות שוליים

↑  סטפני מקמהן מכריזה על קיומו של אירוע הנשים הראשון בתולדות הארגון
↑  ה-WWE מכריזים על קיום קרב בין אלכסה בליס לטריש סטרטוס
↑  קרב נוסף הוכרז לאירוע: ליטה נגד מיקי ג'יימס
↑  צמד חברות היכל התהילה, טריש וליטה תתחרינה נגד פוקס וג'יימס
↑  אלכסה בליס הוחלפה על ידי אלישיה פוקס באירוע אבולושן בשל פציעה
↑  קיירי סיין תגן על אליפות הנשים של NXT נגד שיינה בייזלר
↑  רונדה ראוזי תגן על אליפות הנשים של Raw נגד ניקי בלה
↑  בקי לינץ' תגן על אליפות הנשים של סמאקדאון נגד שארלוט פלייר (קרב מי שעומדת אחרונה)
↑  באטל רויאל היסטורי (קרב עתידי על אליפות הנשים)
↑  ביילי, נטליה ובנקס נגד ה-Riott Squad
↑  צוות השידור של המופע המקדים לאירוע אבולושן יהיה כולו נשי
↑  סטורם נגד שיראי (גמר טורניר הנשים לזכר מאי יאנג)
↑  סטרטוס וליטה ניצחו את פוקס וג'יימס
↑  ניה ג'קס ניצחה בקרב הבאטל רויאל נשים; תקבל הזדמנות להתחרות על התואר בעתיד
↑  טוני סטורם ניצחה את איאו שיראי וזכתה בטורניר הנשים השני
↑  בנקס, ביילי ונטליה ניצחו את ה-Riott Squad
↑  בייזלר ניצחה את סיין והפכה לאלופת הנשים החדשה של NXT
↑  לינץ' ניצחה את פלייר ושמרה על תואר אליפות הנשים של סמאקדאון (קרב מי שעומדת אחרונה)
↑  ראוזי ניצחה את בלה ושמרה על תואר אליפות הנשים של Raw
אופניים נייחים

אופניים נייחים
אופניים נייחים הם מתקן כושר המשמש לאימון אירובי. לרוב המתקן דומה במבנהו ובצורת תפעולו לאופניים רגילים, למעט ניתוק הגלגלים מהקרקע. קיימים מספר דגמים בהם הרוכב שוכב על ספסל והדוושות (כמו גם הגלגל הקדמי) מורמות ב-90 מעלות, ודגמים אחרים בהם הוא רכון בזוויות שאינן אפשריות באופניים רגילים.
סוגים שונים > אופניים ניצבים

אופניים הזהים בצורתם לאופני רכיבה עירוניות, בעלי שני גלגלים בגודל שווה ורצועת חיכוך המולבשת על אחד הגלגלים. על הכידון יהיה לוח שליטה בזמנים, מידת הקושי (דימוי שיפוע) ולעיתים תוכנית אימון ממוחשבת. לרוב אופניים אלו יהיו מורמים על גבי מתקן, כדי למנוע תנועה של האופן ולבטל אלמנט של שמירת שיווי משקל. קיימים דגמים רבים, חלקם בעלי סליל מגנטי במקום רצועת חיכוך, אחרים עם דימוי של הילוכים וכדומה.